100 Days to Heaven

Ang **100 Days to Heaven **ay isang programang fantasy/comedy/drama sa telebisyon na ipinalabas noong 2011. Ito ay pinangasiwaan ninadirected by Malu L. Sevilla, Jojo A. Saguin, and Don M. Cuaresma. Itinatampok sa palabas sina Coney Reyes at Xyriel Manabat bilang si Anna Manalastas at si Jodi Sta. Maria bilang si Sophia Delgado (na kalauna'y naging Trisha Manalastas). Kasama rin sina Joel Torre, Dominic Ochoa, Smokey Manaloto, Valerie Concepcion, Rafael Rosell, Jewel Mische, Emmanuelle Vera, Neil Coleta, Louise Abuel, Rustica Carpio at Noel Trinidad bilang mga sumusuportang tagaganap. Ipinalabas ang programa sa *Primetime Bida* ng ABS-CBN at sa TFC, bilang kapalit ng *Mutya*, mula 9 Mayo hanggang 18 Nobyembre 2011.

Ito ang unang pagbibida ni Coney Reyes matapos gumanap ng mga sumusuportang papel sa mga nakaraang *teleserye* na *Sa Puso Ko Iingatan Ka, Ysabella* at *Rubi.*

## Buod 
Ibinabahagi ng programa ang kuwento ng buhay ni Madam Anna Manalastas (Coney Reyes), ang mala-diktador na may-ari ng isang kompanya ng laruan, ang *The Toy Company.* Dahil sa kaniyang kalunos-lunos na nakaraan, siya ay naging malamig sa pakikitungo at naging salbahe sa mga tao. Ang mga empleyado ng nasabing kompanya ay, kung hindi natatakot, mayrong itinatagong sama ng loob sa kaniya dahil sa istrikto at awtoritaryan niyang pag-uugali sa kanila at sa ibang tao. Isang gabi ay napatay si Madam Anna sa pagsabog ng kanyang kotseng sinasakyan. Ang kaluluwa niya, na dapat ay ibaba na sa impyerno, ay nagtungo sa mga pinto ng Langit kung saan nakilala niya ang isang *Tagabantay.* Dapat ay ipapadala na siya sa impyerno, ngunit matapos ang isang "negosasyon" ay binigyan siya ng pangalawang pagkakataon ng *Tagabantay.* Kaya naman ibinalik siya sa lupa, ngunit bilang isang bata. Ang kondisyon ay dapat makipag-ayos siya sa mga nasaktan niya at maitama ang mga naging pagkakamali niya sa loob ng 100 araw lamang.

Sa lupa ay nakilala niya ng "magpipinsan" na sina Sophia (Jodi Sta. Maria), Bruce (Smokey Manaloto) at si Jopet (Neil Coleta), na mga *con artist,* ibig sabihin ay mga nagpapanggap na kung sino-sino para magkaroon ng pera sa pagpapagamot kay Kevin (Louise Abuel), na kalaunan ay magiging *best friend* ni grandmother to Bruce and Jopet.

## Mga gumanap 
### Main cast 
* Coney Reyes at Xyriel Manabat bilang Anna Manalastas - Ang bida. Si Anna ay ang masama at malupit na dating may-ari ng *The Toy Company*. Matapos ang kanyang kamatayan, hindi siya pinayagang makapasok sa mga pinto ng Langit ni Tagabantay buhat ng mga kasamaang ginawa niya noong siya ay buhay pa. Sa kabutihang palad ay binigyan siya nito ng pangalawang pagkakataon upang itama ang mga nasabing pagkakamali. Sa pangalawang pagkakataon na iyon ay pinabalik siya sa Daigdig, ngunit sa kaanyuan niya noong siya ay bata. Dito ay nakilala niya si Kevin, isang batang maysakit at may nakatatandang ate na si Sophia. Sa pamamagitan ng tulong ni Sophia Delgado at ng kanyang pamilya, hinanap niya ang mga taong nasaktan niya at nagawan ng mali upang makipag-ayos at itama ito. Sa paglipas ng panahon ay natutunan niya ang magmahal, at makaramdam ng pagmamahal muli na ipinagkait sa kaniya ng kaniyang masakit na nakaraan. Sa tulong niya ay nakapasok si Sophia Delgado sa kanyang kompanya bilang *marketing consultant* sa pangalang Sophia Mendoza, na nakatulong sa kanyang misyon dito sa lupa. Hinanap din ni Anna ang anak niya na inabandona niya noon, na sa tulong ng dating kasambahay na si Digna ay napag-alaman na si Sophia ang kanyang nawalay na anak.

## Mga Parangal
## Mga sanggunian
Kategorya:Palatuntunan ng ABS-CBN
Kategorya:Mga serye sa telebisyon